**Jautājumi un atbildes (14.12.2016.)**

***2.2.1.1. Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība***

* **Ņemot vērā to, ka projekta iesniedzējs būs pilntiesīgs atgūt Projekta ietvaros piegādātājiem samaksāto PVN, vai projekta iesniedzējs var apgūt visu projekta iesniedzējam paredzēto Projekta finansējumu, CFLA iesniedzamā Projekta iesnieguma finanšu sadaļā norādot atbilstošas attiecināmās Projekta izmaksas bez PVN apjoma, kas nav mazāks par projekta iesniedzējam paredzēto finansējuma apjomu?**

Ņemot vērā to, ka projekta iesniedzējs būs pilntiesīgs atgūt projekta ietvaros piegādātājiem samaksāto pievienotās vērtības nodokli (turpmāk - PVN), un ņemot vērā, ka MK noteikumi Nr. 653, kas regulē pasākumā iesniedzamo dokumentu saturu neparedz norādīt neattiecināmās izmaksas, CFLA iesniedzamā projekta finanšu sadaļā un visā projekta iesniegumā kopumā (t.sk. pielikumos) jānorāda tikai projekta attiecināmās izmaksas. Tātad, ja PVN šajā gadījumā ir atgūstams, tas tiek uzskatīts par neattiecināmām izmaksām un projekta dokumentācijā nav jāuzrāda.

* **Pamatojoties uz to, ka šobrīd kopējās provizoriskās Projekta attiecināmās izmaksas ir augstākas nekā projektam plānotais attiecināmais finansējums*,* vai Projekta iesnieguma dokumentācijā norādīt pilnu uz Projekta attiecināmo izmaksu summu vai tikai tādu izmaksu daļu, kas nepārsniedz projekta iesniedzējam paredzēto Projekta finansējuma apmēru? Projekta iesniedzējs norāda, ka rēķinās ar kopējo pieejamo finansējuma apjomu (no tā tieši 85% ERAF finansējumsattiecināmo izmaksu bez PVN finansēšanai) un attiecināmo izmaksu pārsnieguma daļu uz Projekta īstenošanas brīdi pilnā apmērā ir gatavs finansēt no saviem līdzekļiem.**

Ņemot vērā, ka šobrīd provizoriskās projekta attiecināmās izmaksas ir augstākas par projekta iesniedzējam pieejamo finansējuma apjomu, iesakām izvēlēties divus projekta attiecināmo izmaksu norādīšanas veidus:

* 1. norādīt provizoriskās attiecināmās izmaksas pilnā apjomā, samazinot Eiropas Reģionālā attīstības fonda (turpmāk - ERAF) atbalsta intensitāti, lai ERAF līdzfinansējums nepārsniedz programmas 3. pielikuma konkrētā projekta noteikto ES līdzfinansējuma apmēru. Izvēloties šo izmaksu norādīšanas veidu aicinām pievērst uzmanību iepirkuma rezultātu riskam, kad piedāvātā pakalpojumu līguma summa publiskā iepirkuma rezultātā var būt mazāka par projektā provizoriski noteiktajām izmaksām, taču atbalsta intensitāti šāda apstākļa dēļ nebūs iespējams atkal palielināt.
  2. Norādīt tikai tās izmaksas, kas ir attiecināmas programmas 3. pielikuma konkrētā projekta plānotajās attiecināmajās izmaksās, nenorādot provizoriski noteikto izmaksu pārsnieguma daļu.
* **Vai attiecināmo izmaksu pārsnieguma daļu, gadījuma ja tā tiks/netiks iekļauta CFLA Projekta iesniegumā, vai nākotnē šo summu būs iespējams norādīt, ka attiecināmās izmaksas arī plānotajā otrās kārtas ERAF projektā un pretendēt uz ERAF finansējuma atbalstu?**

Gadījumā, ja provizoriski noteiktā izmaksu pārsnieguma daļa netiks iekļauta CFLA projektu iesniegumā, nākotnē šo summu nebūs iespējams norādīt kā attiecināmās izmaksas plānotajā otrās kārtas ERAF projektā un nebūs iespēja pretendēt uz ERAF līdzfinansējumu, jo otrās kārtas mērķi nebūs atbilstoši šī projekta mērķu sasniegšanai.